**POZIV**

**zainteresiranoj i stručnoj javnosti za uključenje u postupak izrade i donošenja**

**Vanjskog planu zaštite i spašavanja za slučaj nesreća koje uključuju opasne tvari za područje postrojenja Terminal i trgovina tekućom robom (TTTR), Zadar, Gaženica bb, operatera Tankerkomerc d.d.**

**Obrazloženje:**

Temeljem Zakona o sustavu civilne zaštite („Narodne novine“, broj 82/15, 118/18), Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17- nadalje Pravilnik) te Odluke o izradi Vanjskog plana zaštite i spašavanja u slučaju nesreća koje uključuju opasne tvari za područje postrojenja Terminal i trgovina tekućom robom (TTTR), Zadar, Gaženica bb, operatera Tankerkomerc d.d. (KLASA:810-03/18-07/04, URBROJ:543-01-04-01-18-2) od 17. prosinca 2018. godine koje je donijela Državna uprava za zaštitu i spašavanje, Župan Zadarske županije u obvezi je donijeti prethodno navedeni Vanjski plan.

Člankom 42. Pravilnika propisano je da je Županija dužna obavijestiti stanovništvo koje može biti ugroženo o aktivnostima na izradi Vanjskog plana, mogućim rizicima i opasnostima, posljedicama velike nesreće koja uključuje opasne tvari te zaštiti u slučaju stvarne nesreće, omogućiti joj uvid i sudjelovanje tijekom cijelog procesa izrade i donošenja Vanjskog plana i organizirati javnu raspravu.

**Ovim putem poziva se zainteresirana i stručna javnost da se uključi u postupak izrade i donošenja Vanjskog plana davanjem mišljenja, prijedloga i primjedbi na prijedlog Vanjskog plana zaštite i spašavanja za slučaj nesreća koje uključuju opasne tvari za područje postrojenja Terminal i trgovina tekućom robom (TTTR), Zadar, Gaženica bb, operatera Tankerkomerc d.d.**

**Rok za davanje mišljenja, prijedloga, primjedbi, na prijedlog Vanjskog plana je od 28.siječnja 2020. do 28.veljače 2020.godine.** Obrazac za davanje mišljenja, prijedloga, primjedbi u prilogu.

Nakon isteka roka za davanje mišljenja, prijedloga, primjedbi organizirat će se javna rasprava za zainteresiranu i stručnu javnost u Domu Zadarske županije u Zadru. Termin održavanja bit će objavljen na web stranici Zadarske županije (<https://www.zadarska-zupanija.hr/>), Grada Zadra (<http://www.grad-zadar.hr/>) i Općine Bibinje (<http://bibinje.hr/>).